Source: http://www.pravo-medicina.sk/otazka/358/prehliadky-u-pracovneho-lekara
Timestamp: 2018-07-16 06:14:18+00:00
Document Index: 7731151

Matched Legal Cases: ['§ 6', '§ 30', '§ 30', '§ 31', '§ 31', '§ 98', '§ 176']

Prehliadky u pracovného lekára | Medicínske právo
Prehliadky u pracovného lekára
Lenka Mizeráková
| 7.1.2014 | komentárov: 1
V akom intervale by sa mali absolvovať prehliadky u pracovného lekára?
Podľa zákona č. 124/2006 Z. z. o bezpečnosti a ochrane zdravia pri práci § 6 ods. 1 písm. q) zamestnávateľ je povinný zabezpečiť vykonávanie zdravotného dohľadu vrátane lekárskych preventívnych prehliadok vo vzťahu k práci, a to v pravidelných intervaloch s prihliadnutím na charakter práce a na pracovné podmienky na pracovisku, ako aj vtedy, ak o to zamestnanec požiada.
Podľa § 30 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov je posudzovanie zdravotnej spôsobilosti na prácu zamestnávateľ povinný zabezpečiť pre zamestnancov, ktorí vykonávajú prácu zaradenú do kategórie 3 alebo 4 (rizikové práce) alebo prácu, u ktorej sa vyžaduje zdravotná spôsobilosť podľa osobitných predpisov (práca v noci, práca mladistvého – podľa Zákonníka práce a ďalej podľa všeobecne záväzných právnych predpisov- práca vodičov, SBS, práca vo výškach, práca v nízkotlakových kotolniach, práca s ručnými motorovými reťazovými pílami a pod.).
Podľa § 30 ods. 6 zákona č. 355/2007 Z. z. o ochrane, podpore a rozvoji verejného zdravia, lekárske preventívne prehliadky vo vzťahu k práci sa vykonávajú
a) pred uzatvorením pracovnoprávneho vzťahu alebo obdobného pracovného vzťahu alebo pred začatím výkonu práce fyzickej osoby -podnikateľa, ktorá nezamestnáva iné fyzické osoby,
d) pri skončení pracovnoprávneho vzťahu alebo obdobného pracovného vzťahu alebo pri skončení výkonu práce fyzickej osoby -podnikateľa, ktorá nezamestnáva iné fyzické osoby, zo zdravotných dôvodov,
Lekárske preventívne prehliadky vo vzťahu k práci sa vykonávajú: a) jedenkrát za dva roky u zamestnanca a u fyzickej osoby -podnikateľa, ktorá nezamestnáva iné fyzické osoby, ak vykonávajú práce zaradené do tretej kategórie (§ 31 ods.4), b) jedenkrát za rok u zamestnanca a u fyzickej osoby -podnikateľa, ktorá nezamestnáva iné fyzické osoby, ak vykonávajú práce zaradené do štvrtej kategórie(§ 31 ods. 5), a u pracovníka kategórie A (Príloha č. 1 časť A bod 39 nariadenia vlády Slovenskej republiky č. 345/2006 Z. z.)
Úrad verejného zdravotníctva alebo regionálny úrad verejného zdravotníctva môže nariadiť zamestnávateľovi a fyzickej osobe -podnikateľovi, ktorá nezamestnáva iné fyzické osoby, vykonanie mimoriadnej lekárskej preventívnej prehliadky vo vzťahu k práci, ak sa výrazne zmenia faktory práce a pracovného prostredia alebo riziko, alebo ak dôjde k závažným zmenám zdravotného stavu zamestnancov alebo fyzickej osoby -podnikateľa, ktorá nezamestnáva iné fyzické osoby, vo vzťahu k vykonávanej práci.
Zákonník práce zákon č. 311/2001 Z. z. ustanovuje periodicitu preventívnych prehliadok pri nočnej práci podľa § 98 ods. 3 písm. b): pravidelne podľa potreby, najmenej raz za rok. Ďalej sa stretáme s ustanovením § 176 ods.1 písm. b), ktoré upravuje lekársku preventívnu prehliadku vo vzťahu k práci – mladistvého zamestnanca: pravidelne, podľa potreby najmenej raz za rok, ak osobitný predpis neustanovuje inak.
Dobrý,chcel by som sa opýtať ohľadom povinných zdravotných prehliadok sbs či platnosť predchádzajúcej prehľadný konci v ten daný dátum alebo je tam lehota od dátumu poslednej prehliadky ďakujem.